   ڪراچي (ويب ڊيسڪ) مشهور ٽڪ ٽاڪ اسٽار حريم شاهه پ پ سان واسطو رکندڙ سنڌ اسيمبلي ميمبر سان شاديءَ جي دعويٰ ڪئي آهي. خانگي ٽي وي چئنل سان ڳالهائيندي حريم شاهه چيو ته مان پ پ ايم پي اي سان شادي ڪري ڇڏي آهي، ان جي نالي ۽ وڌيڪ تفصيلن بابت مداحن کي جلد آگاهه ڪنديس. هن ٻڌايو ته شادي هڪ هفتو اڳ ٿي ۽ سوشل ميڊيا تي وائرل عروسي لباس ۾ تصويرون حقيقت ۾ شادي جون ئي آهن، مان جلد ترڪي به وينديس. واضح رهي ته حريم شاهه تازو انسٽاگرام تي هٿن جي تصوير شيئر ڪري خدا جو شڪر ادا ڪيو هو پر هن اهو واضح نه ڪيو هو ته هوءَ جنهن جو هٿ پڪڙي ويٺل آهي، اهو سندس مڙس آهي يا ڪير ٻيو، پوءِ حريم شاهه جي اڪائونٽ تان ان پوسٽ کي ڊليٽ ڪيو ويو هو.